તલાટી કમ મંત્રીની વિવિધ માંગણીઓ સરકાર સમક્ષ મૂકવામાં આવી હતી. જેમાં તેમની માંગણીઓ ન સંતોષાતા સોમવારે બનાસકાંઠા જિલ્લામાં તલાટી કમ મંત્રીઓએ કાળી પટ્ટી ધારણ કરી વિરોધ પ્રદર્શન નોંધાવ્યો હતો. જેમાં તલાટીઓ દ્વારા પાલનપુરના તાલુકા પંચાયત ખાતે વિરોધ પ્રદર્શન કરવામાં આવ્યો હતો. તેમજ જિલ્લાના વાવ, થરાદ, અમીરગઢ, દિયોદર, ભાભર, દાંતીવાડા, સુઇગામ, વડગામ, લાખણી સહિતના જુદાજુદા વિસ્તારોમાં તલાટીઓએ કાળી પટ્ટી ધારણ કરી હતી અને સુત્રોચ્ચાર કરી કામગીરીથી દૂર રહી અને વિરોધ પ્રદર્શન નોંધાવ્યો હતો.